સામગ્રી: યુએસની નાસા NASA અને NOAA તથા યુકેની Met Officeના જણાવ્યા અનુસાર 1850થી રાખવામાં આવેલા રેકર્ડ પ્રમાણે વીતેલું વર્ષ બીજા નંબરનું સૌથી ગરમ વર્ષ હતું. 

170 વર્ષના રેકર્ડમાં છેલ્લાં પાંચ વર્ષ સૌથી વધુ ઉષ્ણાપૂર્ણ રહ્યાં છે, જે ઔદ્યોગિક યુગની શરૂઆત પહેલાંનાં વર્ષો કરતાં એક ડિગ્રી સેલ્સિયસથી પણ વધારે ગરમ રહ્યાં હતાં. 

Met Officeના જણાવ્યા અનુસાર ગરમ વર્ષોનો સિલસિલો 2020માં પણ ચાલુ રહે તેવી શક્યતા છે. 

રેકર્ડ પ્રમાણે 2016નું વર્ષ સૌથી ગરમ રહ્યું હતું. તે વખતે અલ-નિનોની અસરના કારણે વિશ્વનું તાપમાન વધી ગયું હતું. 

આ આંકડા નવાઈ પમાડે તેવા નથી, કેમ કે વર્લ્ડ મિટિયોરોલૉજિકલ ઓર્ગેનાઇઝેશન (WMO)એ ડિસેમ્બર 2019ની શરૂઆતમાં જ જણાવી દીધું હતું કે આ દાયકો સૌથી વધુ તાપમાન ધરાવનાર દાયકો સાબિત થઈ શકે છે.

HadCRUT4 ટેમ્પરેચર ડેટા તૈયાર કરવાનું કામ કરતી Met Officeના જણાવ્યા અનુસાર 1850થી 1900 સુધીના સરેરાશ તાપમાન કરતાં 2019નું વર્ષ 1.05C વધારે ગરમ રહ્યું.

ગયા વર્ષે જૂન અને જુલાઈમાં યુરોપમાં બેવાર હિટ-વેવ આવ્યા હતા. તેમાં 28 જૂને ફ્રાન્સમાં 46 ડિગ્રી સેલ્સિયસના સૌથી ઊંચા તાપમાનનો વિક્રમ નોંધાયો હતો. 

જર્મની, નેધરલૅન્ડ, બેલ્જિયમ, લક્ઝમબર્ગ અને યુકેમાં પણ 38.7C સાથે નવો રેકર્ડ નોંધાયો હતો. 

ઑસ્ટ્રેલિયામાં પણ ઉનાળા દરમિયાન લઘુતમ તાપમાન લગભગ એક ડિગ્રી ઊચું નોંધાયું હતું. 

કાર્બનનું ઉત્સર્જન રોકવા માટેના વિકલ્પો

-રોજર હેરાબીન, પર્યાવરણ વિશ્લેષક

તાપમાન વધી રહ્યું છે ત્યારે ગરમી ઉત્પન્ન કરતા ગૅસનું ઉત્સર્જન ઓછું કરવા માટેના પ્રયાસો છે તે નકામા સાબિત થઈ રહ્યા છે, કેમ કે વિજ્ઞાન સામે રાજકારણ ટકરાતું રહે છે. 

દાખલા તરીકે યુકે વર્ષના અંતે સંયુક્ત રાષ્ટ્રસંઘની ક્લાઇમેટ કોન્ફરન્સ યોજવા માટે મથામણ કરતું રહ્યું હતું. આ પરિષદમાં બધા દેશો ભેગા મળીને તાપમાન વધારતા ગૅસને ઓછા કરવા કોશિશ કરી કરશે.  

બોરીસ જ્હોનસને કહ્યું હતું કે યુકેએ ક્લાઇમેટ ચેન્જમાં વિશ્વની આગેવાની લેવી જોઈએ. જોકે હવે તેઓ પોતે જ પોતાના સિદ્ધાંતોમાં બાંધછોડ કરી રહ્યા હોય તેવો આક્ષેપ થઈ રહ્યો છે.

વિમાનોમાં મુસાફરી પર 13 પાઉન્ડનો વેરો ઓછો કરવા માટે વિચારણા કરવાનો વાયદો તેઓ કરી રહ્યા છે, કેમ કે નોકરીઓ અને કનેક્ટિવિટી માટે તેમ કરવું જરૂરી છે. 

ક્લાઇમેટ ચેન્જ કમિટીએ તેમને સલાહ આપી હતી તેનાથી તેમનું આ વલણ વિપરીત છે. લોકો ઓછો વિમાની પ્રવાસ કરે અને તે માટે પ્રવાસ મોંઘો કરવો જોઈએ...\nઅગાઉની સામગ્રીનો સારાંશ નીચે મુજબ કરી શકાય છે:
વિશ્વની ત્રણ સંસ્થાઓએ વર્ષ 2019ની સાથે પૂર્ણ થયેલા દાયકાને નોંધાયેલા સૌથી વધુ ગરમ દાયકા તરીકે ગણાવ્યો છે.